Svetla na sazavou, one campsite to discover. More than 170 search criteria.\nLocation : Europe > Czech Republic > Svetla na sazavou


Eski ou vwar li neseser pour form lezot? | Letid\nMaryaz, ler i ti ganny entrodwir e son bi\nFer reisi maryaz Kretyen\nEski ou vwar li neseser pour fer progre spirityel?\nEski ou vwar li neseser pour form lezot?\nLIFE STORY Ki mannyer mon ti trouv lazwa ler mon ti donnen\nLIR AN Aukan Baoule Batak (Karo) Batak (Toba) Biak Bislama Cakchiquel (Central) Cambodian Chokwe Chol Drehu English French Garifuna Greenlandic Haitian Creole Hmong (White) Iban Italian Javanese Karen (S'gaw) Kazakh Kikongo Kiluba Kimbundu Kisi Kisonge Kongo Kreol Seselwa Krio Laotian Lingala Macua Maltese Mam Mauritian Creole Mazatec (Huautla) Mizo Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ngabere Ngangela Nias Nyaneka Nyungwe Otetela Portuguese Quechua (Ancash) Quechua (Ayacucho) Quechua (Cuzco) Quichua (Chimborazo) Quichua (Imbabura) Saramaccan Sena Spanish Swahili (Congo) Tahitian Tlapanec Tojolabal Totonac Tshiluba Tshwa Tzeltal Umbundu Uruund Wallisian Wayuunaiki\nLatour Veyer (Edisyon letid) | August 2016\n“Mon pou donn ou bon lenstriksyon.”—PROVERB 4:2, NW.\nKANTIK: 93, 96\nAkoz nou bezwen ed en etidyan pour devlop en gran dezir pour etidye Labib lo li menm?\nKi mannyer nou kapab ed bann nouvo pour koz avek bann met lakour ek lezot dimoun?\nAkoz bokou zefor i devret ganny fer pour form bann frer pour vin bann ansyen?\n1, 2. Akoz nou bezwen form lezot pour kalifye pour ganny bann responsabilite teokratik?\nZEZI ti travay dir pour pres konsernan sa Rwayonm. I ti osi pas bokou letan pour form son bann disip. I ti montre zot ki mannyer pour ansennyen e ki mannyer pour pran swen avek pep Bondye. Bann disip ti aprann ki mannyer pour fer parey bann berze ki pran swen avek zot mouton. (Matye 10:5-7) Menm si Filip ti vreman okipe dan predikasyon, i ti osi form son bann fiy pour fer parey. (Akt 21:8, 9) Me ozordi osi nou bezwen form lezot. Akoz?\n2 Dan bann kongregasyon partou dan lemonn, i annan bokou bann nouvo ki pa ankor batize. Sa bann nouvo i bezwen ganny formen. Nou bezwen ed zot pour konpran akoz i byen pour zot lir e etidye Labib lo zot menm. An plis nou osi bezwen form zot pour anonse e ansenny sa bon nouvel. Bann frer ki fek batize i bezwen ganny formen pour ki avek letan zot kapab servi konman asistan ministeryel ek ansyen. Tou dimoun dan kongregasyon i kapab fer bokou keksoz pou ed bann nouvo.—Proverb 4:2.\nMONTRE BANN NOUVO KI MANNYER POUR ETIDYE LABIB\n3, 4. (a) Ki mannyer Pol ti montre lyen ki annan ant etidye Labib ek predikasyon efikas? (b) Avan nou ankouraz nou bann etidyan pour etidye Labib lo zot menm, ki nou bezwen pe fer?\n3 Tou serviter Zeova i bezwen lir e etidye Labib pour aprann lavolonte Bondye. Zapot Pol ti eksplik sa avek son bann frer ek ser Kolos ler i ti dir: “Nou’n kontinyen priy pour zot. Nou demann Bondye pour fer zot konn plennman son lavolonte.” Akoz i enportan pour zot lir e etidye Labib? Parski, sa pou donn zot lasazes e ed zot pour konpran ki mannyer zot kapab “viv en lavi ki Bondye i aprouve e ki fer li plezir dan tou sa ki zot fer.” I pou osi ed zot fer “bann bon aksyon” ki Zeova ti anvi zot fer espesyalman pour pres sa bon nouvel. (Kolosyen 1:9, 10) Alor si nou pe etidye avek en dimoun, nou bezwen ed li konpran ki lir e etidye Labib regilyerman, i kapab ed li pour servi Zeova.\n4 Nou pa kapab ed nou bann etidyan pour konpran lenportans letid personnel si nou menm nou pa fer li. Par kont, si nou lir Labib regilyerman e medit lo la, sa pour ed nou dan nou lavi toulezour e dan predikasyon. Par egzanp, ler nou dan predikasyon e en dimoun i demann nou en kestyon difisil, nou pou kapab servi Labib pour reponn. Ler nou lir lo ki mannyer Zezi, Pol ek lezot pa ti bes lebra ler zot ti pe prese, nou osi nou pou ganny kouraz e kontinyen prese menm ler i difisil. Deplis ler nou rakont lezot sa ki nou’n aprann dan nou letid e ki mannyer sa in ed nou, nou pou kapab ankouraz zot pour etidye Labib pli o profon pour ki zot osi zot ganny sa bann byenfe.\n5. Donn ban sizesyon lo ki mannyer pour ed bann nouvo pour fer letid personnel regilyerman.\n5 Ou kapab demande, ‘Ki mannyer mon kapab form mon etidyan pour etidye Labib regilyerman?’ Petet ou kapab montre li ki mannyer pour prepar bann lenformasyon dan sa piblikasyon ki ou pe etidye avek li. Ou kapab demann li pour lir bann Lezot lenformasyon dan sa liv Ki labib i vreman dir? e get bann verse Labib ki ganny mansyonnen. Apre ou kapab montre li ki mannyer pour prepar renyon pour ki i kapab reponn. Ankouraz li pour lir tou bann Latour veyer ek Awake! e ou kapab montre li ki mannyer pour trouv larepons bann kestyon, par egzanp, par servi Watchtower Library oubyen Watchtower ONLINE LIBRARY. Ler i servi sa bann diferan metod letid personnel i tre probab ki i pou kontan e i pou anvi aprann plis ankor.\n6. (a) Ki mannyer ou kapab ed ou etidyan pour devlop lanmour pour Labib dan son leker? (b) Ki en etidyan Labib i kapab fer si i kontan parol Bondye?\n6 Ler nou etidye avek en dimoun, nou anvi ki i realize ki Labib i annan valer akoz i ed li konn Zeova pli byen. Dan plas fors li pour etidye, nou kapab montre li ki mannyer pour apresye son letid. Pli i konn Labib pli byen, pli i pou santi parey sa psalmis ki ti sante: “Me pour mwan, kan mon apros avek Bondye, mon dan lazwa. Mon swazir [Zeova] pour mon labri.” (Psonm 73:28) Lespri sen pour definitivman ed en dimoun ki anvi apros ek Zeova.\nFORM BANN NOUVO POUR PRESE E ANSENNYEN\n7. Ki mannyer Zezi ti form bann proklanmater sa bon nouvel? (Vwar portre lo paz 21.)\n7 Nou kapab aprann bokou avek lafason ki Zezi ti form son bann zapot. Zezi ti anmenn zot avek li dan predikasyon e zot ti vwar ki mannyer i ti ansenny bann dimoun. I ti osi donn zot bann lenstriksyon spesifik lo ki mannyer zot devret prese. (Matye, sapit 10)  (Vwar lezot not.) Dan en pti lespas letan bann zapot ti aprann avek Zezi ki mannyer pour ansenny dimoun laverite. (Matye 11:1) Annou vwar de keksoz ki nou kapab montre bann nouvo pour fer ler zot dan predikasyon.\n8, 9. (a) Ki mannyer Zezi ti koz avek bann dimoun dan predikasyon? (b) Ki mannyer nou kapab ed bann nouvo proklanmater pour koz avek bann dimoun parey Zezi ti fer?\n8 Fer konversasyon avek dimoun. Pa toultan ki Zezi ti koz avek en lafoul dimoun. Souvan i ti koz avek bann dimoun endividyelman e i ti fer sa dan en fason amikal. Par egzanp i ti ganny en bon konversasyon avek en madanm ki ti vin tir delo dan en pwi pre avek lavil Sikar. (Zan 4:5-30) Zezi ti osi koz avek Matye Levi, en kolekter taks e envit li pour vin son disip. Matye ti aksepte son lenvitasyon e pli tar i ti envit Zezi ek lezot pour en repa kot li. Laba, Zezi ti koz avek bokou dimoun.—Matye 9:9; Lik 5:27-39.\nLer nou koz amikalman e zantiman avek bann dimoun, i tre probab ki zot pou pli pare pour ekout sa ki nou anvi dir\n9 Zezi ti koz amikalman avek Natanael menm si i ti’n dir bann move keksoz lo bann dimoun sorti Nazaret. Vi ki Zezi ti koz avek li amikalman sa ti fer Natanael sanz lafason ki i ti santi pour Zezi ki ti sorti Nazaret. Natanael ti anvi aprann konn plis lo Zezi. (Zan 1:46-51) Atraver legzanp Zezi nou aprann ki ler nou koz amikalman e zantiman avek bann dimoun, i tre probab ki zot pou pli pare pour ekout sa ki nou anvi dir.  [Vwar lezot not.] Ler nou form bann nouvo pour fer koumsa, zot pou pli apresye predikasyon.\n10-12. (a) Ki mannyer Zezi ti swiv sa lentere ki lezot ti annan dan sa bon nouvel? (b) Ki mannyer nou kapab ed bann nouvo proklanmater pour amelyor zot abilite pour ansenny laverite ki dan Labib?\n10 Ansenny bann ki pare pour ekoute. Zezi ti vreman okipe. Me ler dimoun ti pare pour ekout li i ti pas letan avek zot e ansenny zot bokou keksoz. Par egzanp, en zour en lafoul dimoun ti zwenn o bor lanmer pour ekout Zezi. Alor Zezi ti anbark dan en bato avek Pyer e konmans ansenny zot. Apre sa, i ti anvi ansenny Pyer osi en leson. Zezi ti fer en mirak par fer Pyer atrap en kantite pwason. Apre i ti dir Pyer: “Dezormen ou pour lapes zonm!” Deswit Pyer ek lezot ti “anmenn zot kannot ater, zot ti kit tou” e swiv Zezi.—Lik 5:1-11.\n11 Nikodenm osi ti anvi aprann plis avek Zezi. Me vi ki Nikodenm ti en manm Sannedren, i ti per sa ki lezot ti pou dir si zot ti vwar li pe koz avek Zezi. Alor i ti al kot Zezi aswar. Zezi pa ti fer li ale, me o kontrer i ti pas letan avek li e eksplik li bann laverite enportan. (Zan 3:1, 2) Zezi ti toultan pare pour servi son letan pour ansenny dimoun laverite e fortifye zot lafwa. Dan menm fason, nou osi nou bezwen pare pour vizit dimoun dan en letan ki apropriye pour zot e nou bezwen pas letan avek zot pour ed zot konpran Labib.\n12 Ler nou travay avek bann nouvo dan predikasyon, nou kapab montre zot ki mannyer pour retourn kot okenn dimoun ki’n montre lentere. Nou osi kapab envit bann nouvo pour vin avek nou pour fer retourn vizit ek letid Labib. Koumsa, zot pou aprann ki mannyer pour ansenny lezot e pour santi sa lazwa ki zot pou gannyen ler zot ed bann dimoun konn laverite lo Zeova. Alor, sa bann nouvo pou pli kontan pour al vizit bann dimoun ankor e etidye Labib avek zot. Zot pou osi aprann pour annan pasyans e pa abandonn vitman ler zot pa kapab zwenn dimoun kot zot.—Galat 5:22; vwar sa bwat “ I pa ti abandonnen.”\nFORM BANN NOUVO POUR SERVI ZOT BANN FRER\n13, 14. (a) Ki ou panse lo legzanp bann serviter dan Labib ki’n fer bann gro sakrifis pour ed lezot? (b) Ki mannyer ou kapab form bann nouvo proklanmater e bann zenn pour demontre lanmour pour zot bann frer ek ser?\n13 Zeova i anvi son bann serviter i kontan kanmarad konman frer ek ser e pour servi kanmarad. (Lir Lik 22:24-27; 1 Pyer 1:22.) Labib i eksplike ki Zezi ti pare pour donn tou, enkli son lavi pour ed lezot. (Matye 20:28) Dorkas “ti touzour okipe pe fer dibyen e pe ed bann pov.” (Akt 9:36, 39) Mari ti “travay dir” pour son bann frer ek ser Ronm. (Romen 16:6, NW) Ki mannyer nou kapab ed bann nouvo konpran ki i vreman enportan pour fer bann bon keksoz pour zot bann frer ek ser?\nForm bann nouvo pour kontan e servi zot bann frer (Vwar paragraf 13, 14)\n14 Nou kapab envit bann nouvo pour vin avek nou ler nou vizit bann aze oubyen bann malad. Ler paran i vizit sa bann dimoun, zot kapab anmenn zot zanfan avek zot si i apropriye. Bann ansyen i kapab demann bann zenn oubyen bann nouvo pour akonpanny zot ler pe al vizit bann aze e donn zot koudmen si zot bezwen kwi manze sa bann aze oubyen fer reparasyon zot lakaz. Ler bann zenn ek bann nouvo i vwar ki mannyer bann frer ek ser i pran swen avek kanmarad zot pour aprann fer parey. Par egzanp, sak fwa predikasyon ti ganny fer dan lakanpanny, en ansyen ti al vizit bann frer ek ser ki reste laba pour gete mannyer zot ete. En zenn frer ki ti abitye al avek sa ansyen ti aprann avek son bon legzanp e i ti konmans mazin lo sa ki i kapab fer pour ed son bann frer ek ser.—Romen 12:10.\n15. Akoz i enportan ki bann ansyen i enterese avek progre bann frer dan kongregasyon?\n15 Zeova in donn bann zonm sa responsabilite pour ansenny Parol Bondye dan kongregasyon. Alor i enportan pour bann frer aprann ki mannyer pour ansenny byen ler zot fer bann diskour. Si ou en ansyen, ou kapab ekout en asistan ministeryel repet son diskour avek ou e ed li pour amelyore. (Neemya 8:8) —Vwar lezot not.\n16, 17. (a) Ki lentere Pol ti annan dan progre Timote? (b) Ki mannyer bann ansyen i kapab byen form bann fitir berze dan kongregasyon?\n16 I annan sa bezwen pour form plis frer pour vin bann berze dan kongregasyon. Pol ti form Timote e ankouraz li pour form lezot. Pol ti dir: “Alor ou, mon garson, pran ou lafors dan lagras ki sorti kot Zezi-Kri. Sa ki ou’n atann mwan anonse devan en kantite temwen, konfye li avek bann zonm dan ki ou annan konfyans. Konmsa, zot osi, zot ava kapab ansenny lezot.” (2 Timote 2:1, 2) Timote ti aprann bokou keksoz avek Pol, ki ti en ansyen e en zapot. Par egzanp i ti aprann ki mannyer pour amelyor son predikasyon e ki mannyer pour ed lezot dan kongregasyon.—2 Timote 3:10-12.\n17 Pol ti pas bokou letan avek Timote akoz i ti anvi fer sir ki Timote i ganny en bon formasyon. (Akt 16:1-5) Bann ansyen i kapab imit Pol par anmenn bann asistan ministeryel avek zot lo zot vizit pastoral. Koumsa bann asistan ministeryel pour aprann avek bann ansyen lo ki mannyer pour ansenny lezot, ki mannyer pour demontre pasyans ek lanmour e ki mannyer pour depan lo Zeova ler pe pran swen avek son troupo.—1 Pyer 5:2.\nFORMASYON I ENPORTAN\n18. Akoz i devret enportan pour nou pour form lezot dan servis Zeova?\n18 Dan sa letan lafen, bokou nouvo i bezwen ganny formen pour amelyor zot abilite dan predikasyon. I osi annan sa bezwen pour bann frer aprann pran swen avek kongregasyon. Zeova i anvi ki tou son serviter i ganny en bon formasyon e in donn nou sa privilez pour ed bann nouvo. Alor i enportan pour travay dir pour form lezot, zis parey Zezi ek Pol ti fer. Nou bezwen form kantite dimoun ki nou kapab parski i annan bokou travay pour fer avan lafen.\n19. Akoz ou devret konvenki ki ou pou reisi dan ou zefor pour form lezot dan servis Zeova?\n19 I demann zefor ek letan pour form bann nouvo. Me nou kapab asire ki Zeova ek Zezi pour ed nou konnen ki mannyer pour form lezot dan sa pli bon fason. I pou osi en plezir pour vwar bann ki nou’n formen pe ‘travay e lite’ dan kongregasyon oubyen dan predikasyon. (1 Timote 4:10) An menm tan, nou bezwen kontinyen fer nou mye pour fer bann progre spirityel, pour amelyor nou bann kalite Kretyen e vin pli pros avek Zeova.\n^  (paragraf 7) Par egzanp, Zezi ti dir son bann disip (1) pour pres konsernan sa Rwayonm; (2) pour depan lo Bondye pour donn zot manze ek lenz ki zot bezwen; (3) pour evite argimante avek dimoun (4) met konfyans dan Bondye ler dimoun i persekit zot e (5) pa per sa ki dimoun i kapab fer zot.\n^  (paragraf 9) Benefisye atraver Ledikasyon Lekol Minister Teokratik, paz 62-64, i donn bann bon sizesyon lo ki mannyer pour koz avek dimoun dan teritwar.\n^  (paragraf 15) Benefisye atraver Ledikasyon Lekol Minister Teokratik, paz 52-61, i eksplike ki mannyer bann frer i kapab amelyor zot abilite pour fer diskour dan kongregasyon.\nI pa ti abandonnen\nBann nouvo i devret aprann pour annan pasyans ler zot pe prese. En frer ki reste Gana ti esey plizyer fwa pour rod en garson ki ti’n aksepte serten piblikasyon baze lo Labib avek li. Me a sak fwa, sa zonm ti kasyet li. Plizyer semenn pli tar, sa frer ti finalman vwar li ankor, me sa garson pa ti oule koz avek li. Sa frer pa ti abandonnen, i ti montre li ki mannyer pour etidye Labib. Sa zonm ti dakor e i ti batize dan en lasanble detrwa mwan pli tar.\nKI SA I VEDIR\nAnsyen pran swen avek pep Bondye: Bann ansyen i pran swen avek bann frer ek ser dan kongregasyon. Zot parey berze ki protez e pran swen avek bann mouton. Bann ansyen i servi Labib pour ankouraz lezot e fortifye zot lafwa. Zot osi annan sa responsabilite pour gid, protez e ansenny pep Bondye. Bann ansyen i bezwen form lezot frer pour ki zot osi zot kapab pran swen avek kongregasyon\nLATOUR VEYER (EDISYON LETID) August 2016


Potomitan - Lapoezi kontanporen seselwa\nLapoezi kontanporen seselwa Lalang ek dimansyon pliriyel1\n(Université de Budapest – ELTE)\nArticle paru dans Vents Alizés, n° zéro, juin 2012, p. 233-242.\nLansanm bann spesifisite kiltirel en pep kreol, i ganny defini konman kreolite. En tel konsep i souvan ganny evoke par bann poet ek filozof. Zot travay literer i revandik en kiltir kreol, ris dan tou son metisaz ek lapse pour aboutir anver en kiltir ek laform literer inik.\nSouvan se atraver lalang kreol ki en tel larises ek lidantite kiltirel i ganny manifeste, akoz en lalang maternel i annan pouvwar penetrasyon ek striktirasyon profon en lidantite ek en konsepsyon lemonn kreol.\nAnnou nou pran larsipel Sesel konman legzanp, sa larsipel i en matris pour siperpozisyon, e enterenfliyans kiltirel, filozofik, poetik e mantal. Tou akt poetik dan lalang Kreol seselwa i reafirm en langazman kiltirel e sak poenm i vin en sours pour valoriz bann laform lavwa kreasyon ek lapartenans kolektif. Lalang Kreol Seselwa i alor en veritab prizm difraksyon, en prizm diferansyel ki fer briye mil kouler, ki reini e rasanble anmenmtan.\nPour nasyon seselwa, pli spesifikman pour serten poet, lalang Kreol seselwa i en eleman kle anver laresers lidantite ek devlopman en lemonn imaziner. Se sa lalang ki kristaliz en tel konpleksite imaziner sa larsipel tropikal.\nPoet Marie Flora BenDavid-Nourrice, Daniel Ally ek Marie-Neige Philoë, trwa poet seselwa ki’n atas gran lenportans a lalang Kreol. Zot poezi i fer resorti fonksyon fondamantal lalang ek langaz kan zot pe reafirm zot lekor, dan konstitisyon lidantite, kan zot pe demontre pliralite ek metisaz ki karakteriz tou imaziner ki siperpoz bann nivo idantite imaziner.\nSesel i en repiblik trileng ki, par son natir arsipelik e miltip, i porter realite filozofik konpleks e ki ensit pour renouvelman poetik, pour depasan tou kadre nosyonel rizid. Lalang franse e kreol ti bann lalang premye okipasyon imen lo Sesel2. Prezans anglez in kontribye dan larises leritaz lengwistik ek mantal ki i reflekte dan lapoezi Marie-Flora BenDavid-Nourrice. Sa konpleksite filozofik, sa larisises lengwistik zot azout avek lalang Kreol seselwa, en pwen for ek lavantaz anplis lo lezot (sitiasyon sosyo-lengwistik) dan Losean Endyen3.\n«Orewar mon zil, me pa en adye»4 i temwany lanmour Marie Flora BenDavid - Nourrice pour son zil natal. Bann zimaz mantal lo depar, telki «dan lagoni», «dan vant sa gro zwazo», «tristeman ver lenkoni», «en deryen regar lo ou rivaz», «avan refiz ofon mon latristes». Sa i osi akonpannyen par enimerasyon bann larises kiltirel ek natirel sa larsipel, «parey delo lo fey sonz, mon glise, glise», «efiz ou labote dan en teyer nostalzi», «vals valse», «larises zil Sesel se aksan loter, son lam, son zistwar», tou sa i ilistre sa larises kiltirel. Son laspe natirel i demontre par «zwazo», «reyon selest», «rivaz», «kolin», «lans» e «kouler reyonan». Tousala zot kontribye ver nesans ek konstitisyon en zimaz akeyan e agreab ki transfigir dan bann eleman peizaz insiler, lorizon ek later e form bann «debri poetik», bann enstans ki materyaliz en realite poetik.\nPoezi i transfigirasyon imateryel dan bann antite manifestan, sezisab, tanzib, abstre dan limedyat5. Dan sa lekar e transgresyon lafors i manifeste e transform lapoezi.\nLapoezi BenDavid-Nourrice i penn sa kote kalitatif. Separasyon pa zanmen kapab definitif: i rapor avek zil, organik, entarisab e endisolib.\nDan mon sonmlanbil\nTablo ou labote\nI ranpli mon lespri\nLeko lim mon pei\nI rezonnen dan mon zorey\nE noy mwan dan ou melodi\nBann mouvman ek sansasyon trwa premye paragraf i konplete par dimansyon sonorite ki aksentye lapartenans ek konpleksite rapor, karakter vivan larmoni ek linite. Kad konseptyel i redimansyonnen, «leko lim» e «melodi» i melanz e fizyonn avek «parfen maternel» ek «dou souvenir ». Sa en resers metafizik, epistemolozik dan ki lenterpretasyon tanporalite i ganny re-enterprete an term pliralite: sa i en lermenetik milti-referansyel insilarite, arsipelik, en lermenetik dan rezo6. Bann veki zot entegre referansyalite ontolozik.\nZil i dinamizm santral, inifyan, en referans ki anvlop loter, ki bers li, ki anbras li koman en zanfan.\nIsi mon vant ou\nTre o, tre kler e tre for\nMon rev zis zour\nKi mon lipye pou\nAnbras ou later ankor\nSa poenm i sers liberasyon delimitasyon par leksperyans literer, par lestraksyon konteni esansyel zil, par leklatman sans7. Zil i senbol lafirmasyon reel, materyalizasyon pliralite, lalterite. Reel e imaziner i reini par lyen langaz ek ekpresyon poetik ki transform bann antite mantal dan lekor tekstyel.\nLekritir i manifeste eksplisitman dan «Sendronm atol ek larsipel»8.\nI rod son pei\nSesel in enskrir,\nSon lekritir pli gro ki son pei\nLaspe verbal akonpli «in enskrir», «linite» denot karakter realize, fermen e klotire, me «detrwa pwen», «envizib», «flote dan en losean» ek «frontyer ... i san limit» mark en potansyel non efektif, evantyalite san reel aktyel9. Sa poezi lirik i souliny linite ki i enplike dan «balizaz» an depouyan son limit ek son «frontyer». Sa karakter san limit i senboliz konpleksite larsipel ek zil koman sours limaziner: bann zimaz i pa inikman naratif ou mimetik. Zot valorizasyon eksplisit larises miltiplisite zeografik e lenposibilite teorik ki rezid dan linisyativ inifyan, ki’n ganny miz an form: tradiksyon bann realite siperpoze enteryerman entern an prozeksyon ekstern, tekstyelman materyaliz10 i ganny fer difisilman. Lapoezi, koman form lenkarnasyon, lenskripsyon ek reprezantasyon realite konseptyel e imateryel11 i prodwi apartir bann eleman liniver lenspirasyon, apartir bann zimaz ki fer opere transfer ant sfer lemonn fizik avek bann konpozan poetik.\nDan paragraf swivan, loter i donn nou kritik paradigm oksidantal atraver bann alizyon ekonomik lo «lapes endistriel», «leksplwatasyon losean», «potansyel idrokarbir» e «prezans petrol». «Louvertir ek fermetir lanmer» i relev kestyonman ki rod bann kontour ek definisyon psiko-filozofik spesifisite, linisite: se kestyonman lo sinifikasyon linsilarite, son lenplikasyon, plenitid e lapartenans12.\nLouvertir ek fermetir lanmer\nBato ek avyon\nAvyon i redwir e efas spesifisite\nEn zil pou ganny plis letan\nSa latitid oto-refleksiv ek kritik i revel langazman entelektyel e spirityel pour zil ek larsipel san eksklir problematizasyon ek refleksyon analitik. Lobze santral tou ekritik e limaziner miltip i zil: se dimansyon eksteryer ki redefini e remet an kestyon an term lendividyalite, kontinite entern i miz an relasyon13 avek son plas defini apartir pwendvi «bann milyarder / Menm bann ‘people’», anfermen dan paradigm «sendronm» «Atol pli ekzotik». Sa lapros i met an diskontinite, an per opozisyonel14 avek limaziner ilwa dan ki lensistans i lo lalit pour lendepandans i «fizyonn bann zil». Striktir profon diskour poetik i fokaliz lo larises, pliralite, karakter miltiform, milti-kolor e siperpoz limaziner insiler ek arsipelik.\nbann zil zot bann metafor\nki revel lemonn\nen lye sakre o sans literal\ni alimant limaziner\nan ofran en paz vyerz\ntou lekritir sosyal\nZil i figir dan poenm koman eleman zenerik ki asim fonksyon striktirater responsab larsitektir ineran limaziner konpleks an rezo lenter-konektivite bann lemonn arsipelik. Zil i en lespas, en sem ki asir sirfas pour prosesis fenomenalizasyon, lenskripsyon, transfer antite sembolik apartir liniver konseptyel dan liniver tanzib, aparet fenomenal15. Zil, dan son nwayo, i konport limenm koman lenstriman diferansyasyon, koman en konpleks esansyel, konteni santral tou deplwayman, an ofran en lasenn pour lafirmasyon e formasyon sans miltip. Zil i en landrwa realizasyon potansyel e posib, endeterminan ek kontenza16 n ki i pe konsevwar dan mouvman zenez kontini.\nRepetisyon, fil kontini formil analozik e paralel entrodwi dan travay e soutan levr Daniel Ally: «Nou pa pou»17.\nNou pa pou desann avek lanmes\nNou pa pou misouk dan touf lapay\nNou pa pou ganny gidigidi avek laper\nNou pa pou arete san ki nou’n vid nou leker\n«Gidigidi» denot klerman laspe dinamik e mouvmante poenm ek levennman ki ganny met an evidans dan sa teks. Bezwen «vid nou leker» marke dan komansman prezans ek lenportans partaz, miz an komen, karakter reflesi e mityel kontak ek kominikasyon.\nKonseptyalizasyon leritaz ek fitir i enfliyanse par en tel lapros, par leksperyans lapartaz lekspresyon sibzektif leritaz, par libridite bann veki kiltirel, istorik, par louvertir ek relasyonnalite bann sistenm lapanse18. «Koze» i sinifye osi negosyasyon bann striktir kiltirel, egzistansyel, idantiter, bann dimansyon ek vizyon alternativ, koegzistan e koreferan ki antre dan en relasyon enter-enfliyans. «Soley kouse» ek «lalin nouvo» i dan en relasyon depandans e lanrisisman avek tit: lesanz i depas bann kad zour e marke pasaz dan lannwit, dan spasyo-tamporalite dinamik ladans ek lanmizik. «Soley kouse» pe met an paralel avek laparisyon «lalin nouvo», avek renouvelman, renesans ek komansman, avek sanzman paradigm e rantre dan tamporalite ibrid miltiplisite epistemolozik19. Latitid prezante par loter i oriyante ver fitir:\nNou pa pou pler later nou zanset\nNou pou plito dekor miray nou fitir\nLadans ek lanmizik zot de eleman leritaz kiltirel entanzib e kontourn lenportans loralite ki i en fakter inifyan primordyal koegzistan avek «lazwa» ek «larmoni» sa lasenn veki e transkrir an kreol.\nParagraf ki komans par formil repete «Sa ki annan» met an relyef kote kolektif zimaz dekri par Daniel Ally. Diferan parti lekor in mansyonnen pour souliny laspe olistik teks. «Napa parol ki pa koule» i deziny lesanz lengwistik, laparol ki i transfigire an relasyon avek transandans ki depas kad anferman endividyalite, dan ki koze i sinifye fransir, ki i sitye dan en relasyon ko-prezans dan optik lalterite20. Se osi en transgresyon silans, en traverse mityel e partaze dan lekspresyon oral. Tou sa ki ti refoule i aksed lib kour lekspresyon, pran realite sonor dan lanmizik ek lesanz.\nKonny sa lapo pli for pti frer\nLi osi i oule kas baro mon silans\nOu, ou a rann tou sa ki dan ou gozye\nSa lapel dan dernyen laliny i ensit pour depasman delimitasyon par rekontekstyalizasyon partikilye, lokal, endividyel e personel dan liniversel, lalterite e komen. Se en moman dyalektik, (re)aparisyon partikilarite, siperpozisyon bann sengilyarite, veki e antite mantal21.\nDan «Mirwar poezi»22, Marie-Neige Philoë i anvizaz leksperyans, kreasyon e lakt poetik koman en mannyer pour fer rankontre bann sistenm kiltirel, ban sezisman larealite, koman en mwayen pour siblim konfli diferan rezis lavaler dan en perspektif trans-istorik (depi laz biblik). Lenterpretasyon ki i donnen par loter konsevwar lapoezi koman latitid aktif e kreatif enterpretan lavi ki i osi en lafors transformasyon konstan: bann lenpilsyon i reenterprete e entegre dan konsyans transformativ tou an konservan konteni irediktib23.\nLekritir i kapab entegre tou leksperyans-limit («fer dimal», «fer soufer», «fer bokou swiside») e opozisyon («sato lerwa» - «lekiri»). Bann enterpretasyon endividyel ek leksperyans sengilye i diferansye apartir konpleks noematik konsepsyon santral tou form poetik ek lekritir ki fonksyonn koman en sibstra an servan baz pour determin bann pwen nodal diferan lektir personnel24.\nKantite i’n ganny enspire par bann ki’n deza ganny ekri\nMe sak mo, sak poezi i toultan annan son lesplikasyon\nLapoezi, dan son realite tanzib osi byen ki dan tou son sans imateryel, i en antite e sours poli-referansyel, en lesanz ontolzik ki i lorizin formasyon sans miltip, eleman fizik ek mantal, en rezervwar fenomenolozik (filozofik an zeneral). Apartir sa santye fokal i oper e pran laform: santye sinifikasyon leksistans i enterprete dan dimansyon antant, miz an relasyon, kontak reflesi e tranzitivite.\nSa poenm i ilistre en leta psisik konpreansyon ek louvertir atraver prizm lekritir oubyen konesans enkonplet e deplway limenm dan lapoezi ki vin konsep distribyan pour tou realizasyon lenterpretasyon lo sengilyarite konstityan size poetik e filozofik, lo lobzektivite, lobzektite ek lobzektivasyon, lo bann konsepsyon konesans e lekzistans (metafizik, ontolozik e lot)25.\nSize filozofik, konseptyalize dan «Mirwar poezi» i angloban e depas sisyon antre sibzektif e lobzektif e i enplik refleksyon lo sirzisman koman size.\nLapoezi i asir proksimite avek lemonn, artikil leksperyans lekritir koman lespas enter-sibzektif, koman pran konsyans bann kondisyon eksistansyel, deziny tou spektr konsyans ek limaziner redimansyonnen e dinamiz par pratik lekritir. De dernyen laliny i formil zimaz en poezi ki i prezan koman kondisyon konstan referans, inifikater bann son ek lavwa polifonik ki re-artikil bann mod e modalite lenterpretasyon leksistans:\nMenm labib i fer konpran\nki dan nou lavi san lapoezi nou en nwa en lemonn perdi\nLank pou kontinyen ekrir\nPour lemonn kapab riye e menm plere avek lapoezi\nSa poezi in reekri aksyon larsitektonik, sitye limenm dan liniver lenter-kominikasyon enteryorizasyon e eksteryorizasyon, konfigirasyon bann mwayen formasyon sans26.\nDan lanaliz pasaz ek poenm etidye, nou’n pe konstate ki lapoezi ekri dan lalang Kreol seselwa i prezant divers striktir ek lentonasyon lidantite ek konstriksyon idantiter, bann naratif kontekstyalizan, ankadran leksistans levennmansyel e ideik. Lapoezi ek lekritir servi sans akt ek aksyon eksteryorize lenkarnasyon: bann ankadreman spasyo-tanporel e ontolozik antre dan relasyon dinamizasyon e re-enterpretasyon. Lalang Kreol seselwa i kapab fer vwar prezans swa en lot an asiman rol transgredyan, fer resorti miltiplisite posibilite stati sibzektivite, transandans swa dan rapor avek lot tou an pa sesan fonksyonn koman akt estetik. Bann formasyon sans i desantralize ; tandans transgresiv e pozisyon koman trwazyenm lespas ideik e lengwistiko-ontolozik lalang kreol permet renouvelman konpozisyonalite e listwar sibzektivite ek lalterite.\nMon remersiman i al pou Magie Faure-Vidot ek Marie-Flora BenDavid-Nourrice pour zot koreksyon ek propozisyon lo teks kreol. Sa travay resers ti ganny realize avek led bours resers TÁMOP-4.2.2/B-10/1-2010-0030/1.4 (Tandans sanzman lidantite langazye e kiltirel).\nJOUBERT, Jean-Louis, Littératures de l’océan Indien, Paris, Vanves: AUF, EDICEF, 1991, p. 271-274.\nBARTHELEMY, Fabrice, «Situation linguistique seychelloise: entre trilinguisme constitutionnel et usages individuels», Synergies Algérie,n° 8, 2009 p. 159-168.\nNOURRICE, Marie-Flora BenDavid, «Orewar mon zil, me pa en adye», Sipay, n°5, oktob 2010, p. 13.\nRICHIR, Marc, «Le problème de la logique pure. De Husserl à une nouvelle position phénoménologique», Revue Philosophique de Louvain, n°56, 1984. p. 507.\nUHL, Magali, Subjectivité et sciences humaines: Essai de métasociologie, Pari, Beauchesne, 2005, p. 12-25.\nCLÉMENS, Éric, «Phénoménologie et fiction», Littérature, n°132, 2003, p. 48-54.\nNOURRICE, Marie-Flora BenDavid, «Sendronm atol ek larsipel», Sipay, n°7, zyen 2011, p. 10.\nCLÉMENS, Éric, op. cit., p. 52.\nCONTE, Rafael, «Despues de la victoria», Literatura hispanoamericana actual: creación y crítica, ECHENIQUE, Alfredo Bryce et al. (éd.), Santander, Fundación Marcelino Botín, 1993, p. 59-79.\nGUILLÉN, Jorge, El argumento de la obra, Barselon, Llibres de Sinera, 1969, p. 11-18.\nRICHIR, Marc, op. cit., p. 501-503.\nGUEUNIER, Nicole, «L’Impossible» de Georges Bataille: essai de description structurale», Essais de sémiotique poétique, GREIMAS, A. J. (éd.), Pari, Larousse, 1972, p. 107- 124.\nCLÉMENS, Éric, op. cit., p. 48-49.\nPELLETIER, Philippe, «L’île, un bon objet géographique», Les dynamiques contemporaines des petites espaces insulaires: De l’île-relais aux réseaux insulaires, BERNARDIE, Nathalie et TAGLIONI, François (dir.), Pari, Karthala, 2005.\nALLY, Daniel, «Koze», Sipay, n°6, fevriye 2011, p. 12.\nBOSWELL, Rosabelle, Challenges to Identifying and Managing Intangible Cultural Heritage in Mauritius, Zanzibar and Seychelles, Dakar, Codesria, 2008, p. 11-13.\nUHL, Magali, op. cit., 20-26.\nPHILOË, Marie-Neige, «Mirwar poezi», Sipay, n°6, fevriye 2011, p. 16.\nCOOLS, Arthur, Langage et subjectivité: Vers une approche du différend entre Maurice Blanchot et Emmanuel Lévinas, Leuven, Peeters, 2007, p. 36-45.\nBERNARDIE, Nathalie et TAGLIONI, François, op. cit., p. 17-26.\nUHL, Magali, op. cit., 65-77.\nKOVÁCS, Árpád, «Metafizika vagy metalingvisztika? Bahtyin és Lukács regényelméletéről», Filológiai Közlöny, 2011/4, p. 338-355.\nUHL, Magali, Subjectivité et sciences : Essai de métasociologie, Pari, Beauchesne, 2005, p. 12-25.


Kantik 84—Anou Al Ede | Sante Kretien\nLIR AN Abkhaz Acholi Afrikaans Akha Albanian Altai American Sign Language Amharic Amis Angle Arabic Armenian Attié Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazilian Sign Language Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Croatian Damara Dangme Danish Dayak Ngaju Digor Douala Drehu Dutch Ecuadorian Sign Language Edo Efik Esan Estonian Ewe Ewondo Fang Faroese Fijian Finnish Fon Franse Fulfulde (Cameroon) Ga Garifuna Georgian German Ghomálá’ Gokana Greek Greenlandic Guarani Gun Hausa Herero Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kabuverdianu Kachin Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Korean Kosraean Kreol Aisien Kreol Morisien Kreol Seselwa Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Macushi Makaa Malagasy Malay Malayalam Maltese Mam Mambwe-Lungu Mapudungun Marshallese Maya Mazatec (Huautla) Medumba Min Nan (Taiwan) Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Norwegian Nsenga (Mozambique) Nyaneka Nyungwe Nzema Oromo Ossetian Otetela Otomi (Mezquital Valley) Palauan Pangasinan Papiamento (Curaçao) Persian Phimbi Pidgin (Cameroon) Pidgin (West Africa) Polish Ponapean Portuguese (Brazil) Portuguese (Portugal) Punjabi (Shahmukhi) Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Bulgaria) Ronga Runyankore Russian Russian Sign Language Samoan Sangir Sango Saramaccan Sena Sepedi Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Shuar Sidama Silozi Sinhala Slovenian Solomon Islands Pidgin Spanish Sranantongo Sunda Swahili Swedish Swedish Sign Language Tagalog Tahitian Tamil Tarahumara (Central) Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Venda Vietnamese Wallisian Waray-Waray Wayuunaiki Welsh Wolaita Xhosa Yapese Yemba Yoruba Zapotec (Isthmus) Zulu\nAnou Al Ede\n(Matie 9:37, 38)\n1. Bondie kone ki nou bizin\nPou nou zwaye, re’si fer bien.\nLi donn nou tou boukou pou fer,\nPou servi Li ninport ki ler.\nAnou’ale, nou’al ede,\nkot Bondie oule.\nKot bizin enn koudme, nou ede,\nnou kontan pou’ale.\n2. Dan tou pei, nou pou ale.\nDan tou travay, nou korpere.\nNou montre nou interese,\nNou pou ede ek partaze.\n3. Dan nou landrwa, nou pou prese,\nNouvo metod, nou pou seye.\nNou pou aprann enn lot langaz\nPou ki zot tou tann nou mesaz.\n(Get osi Zan 4:35; Zist. 2:8; Rom. 10:14.)\nAnou Al Ede (Kantik 84)


Ivory 8' x 9' 9 Peshawar Ziegler Oriental Rug | Oriental Rugs | eSaleRugs\nAll Rugs > Persian & Oriental Rugs > Ziegler / Kazak Rugs > Peshawar Ziegler > SKU #: 22129963\nColors include: Ivory, Beige, Gold, Green. The primary color is Ivory.\nSKU #: 22129963